HemelBesem - Kop in die wolke | SARIE
HemelBesem – Kop in die wolke
Op sy linkerarm is die woord 'silence' getatoeëer. Want wanneer kletsrymer HemelBesem, oftewel Simon Witbooi, die mikrofoon vat en Afrikaanse woorde begin uitspoeg, wil hy hê jy moet stilbly. Luister. En dink.
Vanwaar die naam HemelBesem? Jy's nie só lank nie . . .
Die getatoeëerde gesigte op jou linkerarm lyk soos die Verenigde Nasies . .
Dis my mike-arm, waarmee ek 'n lansie vir Afrikaans, my mense en hip-hop wil breek. Dié mense het almal vir 'n cause geveg. Hier is my groot- grootoupa, kaptein Hendrik Witbooi. 'n Jong Simba uit 'n spesifieke toneel in The Lion King wat my en my dogters, Simile (9) en Halo (7), na aan die hart lê. Mel Gibson in Braveheart, waar hy ná 'n oorwinning boontoe kyk. Net so met Rudy Youngblood uit die fliek Apocalypto. En Immortal Technique, revolusionêre hip-hop-kunstenaar.
Ons moet herdefinieer wat 'n taal se hoër funksie is. Is dit opvoedkundig? Want dis daar, in die akademie, in die knyp. Volgens my is die kunste/ vermaak deesdae die taal se hoër funksie. Dis steeds die land se topverkoper, kyk hoe suksesvol is kykNET, Afrikaanse flieks en musiek. Nie net is dit lewendig nie, daar word konstant nuwe goed geskep wat vinnig suksesvol is. Op die iTunes SA-lys skop Karen Zoid en van haar sanger-gaste op kykNET se Die Republiek van Zoid Afrika byvoorbeeld gereeld stof in die oë van groot name soos Adele.